Exqrch/javanese-Komodo-pixelgpt huggingface dataset:
Davydd iki kawentar minangka akademis antropologi kang konservatif
Dhèwèké uga ana pisumbangané ing institusi-institusi antropologi ana ing Èropah
Davydd fokus ing bab èkonomi pulitik, etnisitas lan nasionalisme, antropologi pariwisata, antropologi sujarah, antropologi kedhokteran, lan kagiatan panlitian partisipatori.
Marcel Griaule Marcel Griaule ya iku ahli antropologi saka Aisy-sur-Armaçon, Prancis, kalairan ing taun 1898
Marcel iki naté sinau ing pawiyatan luhur École Nationale des Langues Orientales ing taun 1927
Sabanjuré ana ing École Pratique des Hautes Études ing taun 1933 lan Doctorat d’État, Université de Paris ing taun 1938
Panlitian lapangan sing linakoni déning Marcel ya iku ana ing Ethiopia ing taun 1928, Mali lan Ethiopia ing taun 1931 nganti 1933, Sudan, Kamerun, Chad, Niger ing taun 1935, lan ing kolonial Prancis Sudan ing taun 1935
Karya-karya akademis kang sinerat déning Marcel ya iku "Les Masques Dogons (The Dogon Masks)" ing taun 1938, "Conversations with Ogotemmeli" ing taun 1965, lan "Le Renard pâle, ethnologie des Dogons (Pale Fox, Dogon Ethnology)" ing taun 1954
Marcel iki duwé pisumbangan ing èkspèdisi ètnografi ana ing wewengkon kolonial Prancis ing Afrika.
Ralph David Grillo Ralph David Grillo ya iku ahli antropologi saka Watford, Herts, Karajan Manunggal, kalairan ing tanggal 23 April 1940
Panlitian lapangan sing dilakoni déning Ralph ana ing Kampala, Uganda ing taun 1964, Irlandia ing taun 1969, Lyon, Prancis ing taun 1974, 1975-1976, lan ing Italia ing taun 1997
Ralph duwé karena ing manèka werna bab kajian antropologi
Nanging dhèwèké njupuk fokus kajian ing bab pangembangan basa, ètnisitas, lan migrasi.
Feliks Gross Feliks Gross ya iku ahli antropologi saka Krakow, Polandia, kalairan ing taun 1906
Feliks naté sinau ing Jagiellonian University, Krakow, (MA) ing taun 1929
Sabanjuré olèh gelar Ph.D
Panlitian lapangan kang linakoni déning Feliks ya iku ana ing Maine lor, Amérikah Sarékat ing antara taun 1952 nganti 1985, ing Fumone, Italia ing taun 1957 nganti 1970, lan ing rèservasi bebrayan India Arapaho, Wyoming, Amérikah Sarékat ing taun 1945 lan 1951
Feliks iki murid salah siji saka Bronislaw Malinowski
Feliks suwé pisumbangan ing pangembangan kajian identitas, wates-wates sosial, lan solidaritas bebrayan.
Marianne Gullestad Marianne Gullestad ya iku ahli antropologi wanita saka Kristiansand, Nurwègen, kalairan ing 28 Maret 1946
Mag.) ing taun 1971 lan Magister Art
Sabanjuré olèh gelar Doctor Philos
Panlitian lapangan kang linakoni déning dhèwèké ya iku ana ing Bergen ing taun 1972 nganti 1973, lan kutha pinggiran Bergen ing taun 1978 nganti 1980
Dhèwèké uga nglakoni panlitian otobiografi ing taun 1988
Karya-karya akademis kang sinerat déning Marianne ya iku "Kitchen-Table Society
Marianne iki kawentar ing tlatah mancanegara amarga kajiané ing bab urip padinan, moralitas, lan hubungan sosial ing Nurwègen modern
Dhèwèké uga ana pisumbangané ing bab imigrasi, nasionalisme, lan rasisme ing Nurwègen.
Son Heung-min Son Heung-min (Hangul: 손흥민; Hanja: 孫興慜; ]; lair 8 Juli 1992) inggih punika salah satunggaling juru main bal-balan profèsional saking Koréa Kidul ingkang main ing posisi sayap utawi panyerang ing Liga Primèr Inggris klub Tottenham Hotspur lan Tim Nasional Bal-balan Koréa Kidul
Son wiwit saya minggah saé kariripun wiwit main ing klub Hamburger SV, ing tim punika Son miwiti karir debut bal-balan ing Bundesliga Jerman ing taun 2010
Piyambakipun lajeng pindhah dhateng klub Bayer Leverkusen kanthi regi transfer 10 yuta euro, lan piyambakipun main kanggé klub punika ngantos Liga Eropa UEFA lan Liga Champions UEFA
Kalih taun salajengipun, piyambakipun pindhah dhateng Tottenham kanthi biaya transfer 22 yuta euro, andadosaken Son juru main paling awis saking bawana Asia
Ing klub Tottenham piyambakipun dados topskorer juru main saking Asia ingkang main ing Liga Primèr Inggris.
Vision+ Vision+ sebelumnya bernama Indovision, OkeVision dan Top TV dan MNC Vision iku sawijining stasiun televisi satelit langganan sing digulawentah déning PT MNC Skyvision (sadurungé aran PT Matahari Lintas Cakrawala)
Parusahan sing diadegaké ing tanggal 8 Agustus 1988 iki miwiti masaraké produk jasané ing wiwitan taun 1994 lan tanggung jawab ngenani pamasaran program pangelolaan sarta pelayanan marang para pelanggan
Wiwitané Indovision migunakaké jasa transponder lan sistem broadcasting satelit Palapa C-2 sarta migunakaké analog nganggo frekuensi C-Band
Nanging, sabanjuré dirancang proyèk peluncuran satelit Indostar-1 utawa sing saiki kondhang kanthi jeneng satelit Cakrawarta-1 sing mirunggan migunakaké frekuensi S-Band sing luwih tahan owah-owahan cuaca, ya iku kaanan laladan tropis sarta duwé jejak jangkauan (footprint) menyang kabèh wewengkon Indonésia.
Seblak Seblak (aksara Sundha Baku: ᮞᮨᮘᮣᮊ᮪) inggih punika salah satunggaling dhaharan Indonésia ingkang khas saking Sundha, Jawi Kilen
Dhaharan punika padatanipun gadhah cita rasa ingkang gurih lan pedhes
Seblak punika kadamel saking krupuk teles ingkang dipunmasak kaliyan sayuran lan minangka sumber protéin kados déné tigan, ayam, boga bahari utawi olahan daging lembu lan dipunmasak kanthi bumbu tartamtu
Seblak sapunika dados dhaharan jajanan ingkang dipunremeni déning sedaya kalangan wonten ing masyarakat, mliginipun ing wewengkon Jawi Kilen lan Jabodétabek
Seblak punika dipuncawisaken wonten ing griya dhahar lan warung, miwah dipunsadé mawi grobak ingkang mubeng anggènipun nyadé
Dhaharan seblak punika gadhah tèkstur ingkang kenyal, mawi raos ingkang pedhes ugi seger saha wonten manéka variasi saking raos ugi bahan imbetan punapa malih kemasanipun
Bahan dhasar ingkang dipun-ginakaken kanggé ndamel seblak inggih punika krupuk urang ingkang dipunsiram kaliyan toya bentèr lan dipunparingi tambahan bumbu sarta sayuran
Seblak punika kadamel saking krupuk ingkang dipun-godhog lan dipunimbeti bumbu kados déné bawang, brambang, sarem, kencur, lombok riwit, kunir, lan penyedap rasa
Seblak punika sampun wonten ing wewengkon Cianjur sisih kidul wiwit saking jaman sadèrèngipun kamardhikan, dhaharan punika kalebet dhaharan alternatif tumrap masyarakat ingkang kawontenan ékonominipun punika wonten ngandhap minangka gantosipun jajanan.
Soto Padang Soto Padang inggih punika satunggaling dhaharan ingkang dipucawisaken kanthi ngginakaken duduh saking kaldhu sapi kaliyan bahan irisan saking daging sapi ingkang sampun dipungoreng kanthi garing, bihun (mi saking glepung beras), lajeng dipuntambah kaliyan perkedel kenthang
Dhaharan punika langkung eca menawi dipuncawisaken nalika tasih panas
Kejawi wonten ing kutha Padang, Sumatra Kulon, dhaharan soto Padang punika ugi taksih gampil kapanggihaken wonten ing sapérangan restoran Padang ing pundi kemawon.
Tauco Tauco inggih punika satunggaling bumbu dhaharan ingkang dipundamel saking wiji dhele ("Glycine max") ingkang sampun dipungodhog, dipunalusaken lan dipunudhak kaliyan glepung terigu lajeng dipunleremaken dumgui tuwuh jamur (fermentasi)
Fermentasi tauco ingkang dipunkom mawi toya sarem lajeng dipunpepe wonten sangandhaping srengenge sedangunipun pinten-pinten minggu dumugi medal aroma ingkang khas tauco, utawi menawi toya kalawau sampun éwah warninipun dados coklat radi abrit
ing satengahing proses, asiling tauco kalawau asring medalaken ambu ingkang khas kadosdene ulam ingkang bosok utawi ambu trasi
Saking sapérangan produsen tauco tradhisional ngandharaken bilih toya saking rendaman tauco kalawau dipunolah dados kecap, wondene wiji dhelenipun dipunolah dados tauco
Wonten sapérangan cara kanggé ngolah tauco gumantung kersanipun piyambak-piyambak
Tuladhanipun tauco ingkang sumebar wonten ing tlatah Riau punika béda kaliyan tauco ingkang wonten ing tlatah Jawi lan ugi Kalimantan
Saben wewengkon punika gadhah rasa khas ingkang piyambak-piyambak
Saking pengalaman, tauco punika saged dipunsimpen dumgugi taunan lan boten bakal rusak utawi sayup menawi anggenipun nyimpen boten kenging toya mentah utawi kenging kontaminasi kaliyan bahan organik sanesipun
Nanging, dèrèng wonten panaliten ingkang langkung tebih babagan tauco
Dening para buruh kasar (mliginipun masyarakat Tionghoa) ing sapérangan wewengkon, tauco punika dipunginakaken kanggé lauk nalika dhahar mliginipun nalika dhahar bubur bening
Limrahipun tauco punika dipunginakaken minangka bumbu utawi penyedap nalika badhe damel lauk pauk, kadosdene ayam bumbu tauco, sega goreng tauco lan ulam tumis tauco
Tauco punika bahan ingkang limrah dipunkonsumsi déning masyarakat Indonesia
Tauco punika gadhah kandhutan energi 166 kilokalori, protéin 10,4 gram, karbohidrat 24,1 gram, lemak 4,9 gram, kalsium 55 miligram, fosfor 365 miligram, lan zat besi 1 miligram
Kejawi punika wonten ing sajroning tauco punika wonten kandhutan vitamin A 23 IU, vitamin B1 0,05 miligram lan vitamin C 0 miligram
Asil kasebat saking panaliten dhumateng 100 gram tauco kanthi jumlah ingkang dipundhahar 100%
Informasi Rinci Komposisi Kandhutan Nutrisi/Gizi Wonten Ing Tauco : Nama Bahan Dhaharan : Tauco Nama Sanes / Alternatif : Taoco Kathahipun tauco ingkang dipunkonsumsi ("Food Weight") = 100 gr Bagian Tauco ingkang saged dipundhahar ("Bdd / Food Edible") = 100 % Jumlah Kandungan Energi Tauco = 166 kkal Jumlah Kandungan Protein Tauco = 10,4 gr Jumlah Kandungan Lemak Tauco = 4,9 gr Jumlah Kandungan
Tauco = 4,9 gr Jumlah Kandungan Karbohidrat Tauco = 24,1 gr Jumlah Kandungan Kalsium Tauco = 55 mg Jumlah Kandungan Fosfor Tauco = 365 mg Jumlah Kandungan Zat Besi Tauco = 1 mg Jumlah Kandungan Vitamin A Tauco = 23 IU Jumlah Kandungan Vitamin B1 Tauco = 0,05 mg Jumlah Kandungan Vitamin C Tauco = 0 mg Khasiat / Mupangatipun Tauco : - (Dereng
/ Mupangatipun Tauco : - (Dereng wonten) Aksara wiwitan nama bahan dhaharan : T Sumber Informasi Gizi : Maneka publikasi Kementerian Kesehatan Republik Indonesia sarta sumber sanesipun
Teh Talua Teh Talua utawi teh tigan inggih punika satunggaling unjukan ingkang khas Sumatra Kulon
Unjukan punika kalebet unjukan ingkang wajib wonten ing warung tradhisional lan ugi restoran Padang
Unjukan punika kaperang saking campuran antawisipun teh, gula, lan tigan lan ugi kaliyan sedhedik peresan saking jeruk nipis
Tigan ingkang padatanipun inggih punika tigan ayam kampung
Teh talua punika padatanipun dipununjuk déning para tani ingkang badhe tindak dhateng sabin (sawah), kanthi ancas supados saged nambah stamina lan energi nalika nyambut damel
Cara anggenipun damel teh talua punika gampil
Inggih punika kanthi cara tigan ayam kampung utawi tigan bèbèk punika dipunkocok sinambi dipuncampur kaliyan susu lan gula dumugi medal umplukipun
Saksampunipun punika lajeng dipunseduh kalaiyan toya teh ingkang panas
Kejawi punika ugi dipuntambah kaliyan peresan toya jeruk nipis sekedhik kemawon
Ancasipun maringi toya jeruk nipis punika supados ngicalaken raos amis saking tigan wau
Menawi dipunleremaken sekedhap sakbibaripun dipunseduh mawi toya teh ingkang panas, teh talua punika nedahaken lapisan-lapisan ingkang unik menawi dipunpirsani saking gelas ingkang bening
Kadosdene unjukan-unjukan ingkang awis wonten ing cafe-cafe tinamtu
Wonten ing lapisan nginggil punika wonten umplukipun, ingkang sisih tengah punika warninipun putih lajeng wonten bagiyan ngandhap punika mawi warni coklat.
Tuak Tuak inggih punika satunggaling unjukan mawi alkohol Nuswantara
Unjukan punika kalebet asiling fermentasi saking nira, beras utawi bahan unjukan/ woh ingkang gadhah kandhutan gula
Tuak punika prodhuk unjukan ingkang gadhah kandhutan alkohol
Bahan baku ingkang saged dipun-ginakaken inggih punika: beras utawi cairan ingkang dipunpendhet saking tuwuhan kados déné nira wit enau utawi nipah, utawi legèn saking wit siwalan utawi tal, utawi sumber sanèsipun
Kadar alkoho tuak wonten ing pasaran punika béda-béda gumantung kaliyan papan anggènipun damel
Tuak ingkang jinis arak ingkang dipundamel wonten ing Pulo Bali ingkang kondhang minangka Brem Bali, punika dipunmangertosi gadhah kandhutan alkohol ingkang radi inggil
Sapérangan papan wonten ing Pulo Madura rumiyin punika kondhang minangka papan ingkang ngasilaken tuak, nanging tiyang Madura punika boten gadhah pakulinan ngunjuk ingkang kiyat
Tumrap masyarakat Tapanuli, Sumatra Lor, mliginipun masyarakat Batak punika mastani bilih tuak punika gadhah khasiat damel badan séhat amargi wonten kandhutan ingkang saged damel badan punika anget
Pérangan ingkang sami punika ugi kapanggihaken wonten ing pakulinan masyarakat Suku Toraja ing Tana Toraja, Sulawesi Kidul ingkang gadhah pakulinan ngunjuk tuak
Kejawi kanggé ngangetaken awak, tuak saking wit enau wonten ing Toraja punika sampun dados unjukan wonten ing ritual-ritual adat
Satemah saben wonten ritual adat sampun mesthi wonten tuak
Tuak beras inggih punika satunggaling jinis unjukan masyarakat Iban wonten ing Kalimantan
Padatanipun, tuak beras punika dipunolah saking jinising beras ingkang sinebat "beras pulut" (beras ketan)
Beras kasebat dipunkum toya wonten ing tempayan ingkang sinebat "Tajau"
Proses kasebat mbetahaken wekdal kirang langkung 2 minggu sadèrèngipun saged dipununjuk lan beras kasebat ugi dados dhaharan ingkang sinebat tapé
Nanging samenika prosès anggènipun damel tuak beras punika radi béda, inggih punika kejawi dipundamel ngginakaken beras ketan ugi dipuncampur kaliyan gula pasir supados raosipun langkung legi
Limrahipun tuak beras punika dipuncawisaken nalika wonten adicara tartamtu kados déné Gawai Dayak, Gawai Hantu, Gawai Kenyalang lab sanèsipun
Kejawi saking masyarakat Iban, wonten ugi masyarakat sanès kados déné Bidayuh, tiyang Ulu ingkang damel tuak kanthi caranipun piyambak
Tuak ingkang jinis punika gadhah kandhutan alkohol ingkang cekap damel tiyang punika mabuk menawi dipununjuk kathah
"Artikel utama: Tuak nira" Tuak nira
Tuak nira punika limrahipun dipunasilaken saking mendhet nira saking mayang (tongkol kembang) saking wit enau utawi nipah
Mayang enau utawi nipah punika dados woh, ingkang dipuntugel lan toya legi ingkang medal saking woh ingkang dipuntugel kasebat dipunkempalaken wonten satunggaling wadhah, limrahipun saking pring
Toya nira ingkang sampun dados setunggal lan dèrèng nglampahi fermentasi punika dèrèng gadhah kandhutan alkohol lan padatanipun dipunsadé minangka unjukan jajanan legen
Menawi dipunleremaken, kandhutan gula wonten lajeng éwah dados alkohol medal prosès fèrmentasi sedangunipun pinten dinten kanthi kandhutan alkohol kirang langkung 4%
Tuak enau utawi nipah punika saged dipununjuk sasampunipun pinten dinten
Padatanipun tuak nira punika dipuncawisaken wonten ing adicara tartamtu kados déné pesta mantenan
Menawi tuak enau utawi nipah punika dipunleremaken ingkang dangu lajeng dados asem lan sanyaya dangu dados cuka kanthi alami tanpa campuran saking bahan asing sanèsipun
Wedawati Wonten ing mitologi Hindu, konon Wedawati (Sanskerta) badhe wiyos malih minangka Dewi Sinta, garwanipun Sri Rama wonten ing wiracarita "Ramayana"
Piyambakipun punika ugi titisan saking Dewi Laksmi
Wedawati inggih punika putri saking Brahmaresi "Kusadwaja", putra Wrehaspati, guru para Dewata
Saksampunipun pinten-pinten taun nyinaoni kitab suci Weda, piyambakipun lajeng maringaken nama putrinipun "Wedawati" utawi "Wujuding Weda", ingkang wiyos minangka pahala awit saking bhakti lan laku tapanipun
Ngabekti dhumateng Dewa Wisnu
Ramanipun Wedawati gadhah gegayuhan supados putrinipun mbenjang dados mempelainipun Dewa Wisnu
Awit saking punika, piyambakipun boten nampi pinangan kathah raja perkasa lan warga kahyangan ingkang kepengin dados garwanipun putrinipun
Murka amargi boten dipuntampi, Raja Sambu lajeng mateni tiyang sepuhipun Wedawati nalika wanci dalu tanpa sinar chandra
Wedawati panggah mapan wonten ing asramanipun tiyang sepuh, semedi siang ratri supados pikantuk lilaning Dewa Wisnu dados garwanipun
"Ramayana" nggambaraken Wedawati ngginakaken busana ingkang dipundamel saking kulit kidang ireng, rambut dipunkepang lan dipungelung kadosdene satunggaling resi
Praupan ingkang ayu boten saged kaucap ngginakaken tetembungan
Rahwana, Raja Alengka keturunan saking raksasa manggihaken Wedawati nembe khusyuk anggenipun semedhi lan kepencut kaliyan ayunipun
Piyambakipun ngaturaken lamaran nanging langsung dipuntolak
Rahwana ngolok-olok tapa lan pangabdian Wedawati dhumateng Dewa Wisnu; amargi boten dipuntanggepi Rahwana rumaos mangkel lajeng njambak rambut Wedawati
Tumindakipun Rahwana kasil saged ngganggu katentreman batinipun Wedawati ingkang tanpa mikir lajeng nugel rambut ingkang dipunjambak déning Rahwana, sinambi medalaken pocapan badhe mlebet wonten geni ing sangajengipun Rahwana lan nambahaken "amargi kula sampun dipunnistha ing sajroning rimba dening panjenengan ingkang durjana, pramila kula badhe wiyos malih kanggé binasanipun panjenengan." Wedawati lajeng mlangkah mlebet ing geni lajeng kembang-kembang kahyangan sami gugur, sumebar ing sakiwa tengenipun
Piyambakipun ingkang wiyos malih minangka Sinta, lan punika ingkang dados sedanipun Rahwana ing astanipun Rama
Wedawati punika boten purun paring sumpah dhateng Rahwana amargi tumindakipun saged ngicalaken sedaya pahala saking laku tapanipun, nanging piyambakipun ngendika sumpah supados miyos malih ingkang dados sebab Rahwana binasa
Wonten ing sapérangan versi "Ramayana", Wedawati miyos malih minangka Maya Sinta, ingkang nggantos papanipun Sinta lan dipunculik déning Rahwana
Wondene Sinta ingkang asli punika ndelik wonten ing sajroning geni
Kutipan saking Skanda Purana babagan miyosipun malih Wedawati, Resi Agastya mratelakaken dhumateng Rama bilih Wedawati punika miyos malih minangka "Swaha", garwanipun saking Batara Agni lan dados sebab Rahwana punika binasa
Kutipan saking Skanda Purana babagan miyosipun malih Wedawati, "Ing jaman Tretayuga, nalika kula nitis dados Rama, Rahwana ingkang kebak ing tipu daya sampun nyulik permaisuri kula, Sinta
Kepeneran, piyambakipun punika sanès Sinta nanging permaisuri Agni, Swaha
Saderengipun prastawa kasebat kedadosan, Agni sampun mboyong Sinta dhateng Patalloka lan mapanaken garwanipun piyambak 'Swaha' minangka gantosipun
Tumindakipun Indra gadhah maksud kanggé paring piwales sedanipun Swaha ingkang rumiyin punika Wedawati ingkang wiyosipun ingkang dangu lajeng ngrajut dhiri (bunuh diri), saksampunipun dipundemok déning iblis ingkang sami
Sejatosipun, permaisuri Agni Swaha punika Wedawati ingkang wiyosipun ingkang dangu
Kanthi mekaten, sejatosipun Rahwana sampun nyulik Wedawati sanès Sinta
Ngenjang, kula ngocap syukur dhumateng Agni lan ngaturaken janji dhumateng piyambakipun kanggé ndadosaken Wedawati minangka permaisuriku ing jaman Kaliyuga.
Wedawati ingkang sami miyos malih dados Padmawati
Panjenengan tamtu kesah lan ndamel Padmawati kersa dados permaisuri kula
Wakula Malika lajeng tindak dhateng Narayanapura lan ngaturaken maksud Sri Hari dhumateng sang raja
Dinten ingkang saé lajeng dipuntemtokaken kanggé ngawontenaken palakrama lan mekaten, Batara Sri Hari pikantuk Padmawati minangka permaisurinipun.
Lokio Lokio ("Bawang batak", A
schoenoprasum L (chives) inggih punika satunggaling jinis tuwuhan ingkang ugi dados bahan kanggé dhaharan
Wujudipun lokio punika kadosdene bawang nanging, nanging lokio punika gadhah pucuk gagang ingkang langkung dawa
Kejawi punika warninipun ugi langkung putih
Ateges memper kaliyan bawang godhong nanging langkung alit lan godhongipun ugi langkung alit lan dawa
Pramila wujudipun kados déné bawang, nanging ukuranipun langkung alit
Lokio punika béda malih kaliyan kucai
Guna lan sebatan Bawang Batak
Lokio utawi bawang Batak punika padatanipun dipunginakaken kanggé campuran asinan lan ugi kanggé sapérangan bahan masakan
Kathah tiyang ingkang mastani sayuran punika kanthi nama lokio, nanging wonten ugi ingkang mastani minangka bawang Batak
Dipunwastani bawang Batak amargi kathah kapanggihaken wonten ing masakan-masakan ingkang khas Batak
Kadosta wonten ing arsik
Nanging selaras kaliyan ngrembakaning jaman, lokio utawi bawang Batak punika ugi kaginakaken kanggé masakan sanesipun kadosdene bahan masakan kanggé numis ayam, ulam lan ugi daging
Saderengipun dipunolah, wiwitanipun lokio punika kedah dipunonceki rumiyin, dipunresiki kadosdene ngresiki ron (godhong) bawang utawi bawang dumugi katingal wujud umbi bawangipun.
Basa Cia-cia Basa Cia-Cia utawi Basa Buton Kidul inggih punika kalebet jinising Basa Austronesia ingkang dipuntutur ing sakiwa tengenipun kutha Bau-Bau ing kidul Pulo Buton ingkang mapan wonten ing sisih lor-wetan Pulo Sulawesi wonten ing Indonesia
Wonten ing taun 2009, basa punika narik kawigatosanipun donya nalika kutha Bau-bau nampi seratan Hangul Korea kanthi ancas dipundadosaken sistem seratan basa Cia-Cia
Wonten ing taun 2005 wonten 80.000 tiyang ingkang nurutaken basa Cia-Cia, 95% ing antawisipun punika agami Islam, ingkang ugi ngendikan wonten ing basa Wolio
Basa Wolio punika sansaya dipunlalekaken minangka basa panyeratan kaum Cia-Cia, amargi basa Indonesia samenika dipunwulang kanthi abjad Latin wonten ing sekolah
Basa Cia-Cia dipuntutur wonten ing Sulawesi Lor Wetan, Pulo Buton wonten ing sisih kidul Pulo Binongko lan Pulo Batu Atas
Miturut kisah lawas, panutur basa Cia-Cia wonten ing Binongko kanthi keturunan bala bala Buton ingkang dipunpimpin déning Sultan Buton
Nama basa punika asalipun saking "Cia" ingkang atefes boten
Cia-Cia punika ugi sinebat basa Buton, Butung utawi "Boetoneezen" (saking Basa Belanda) sareng kaliyan basa Wolio, lan basa Buton (utawi Butung) Kidul
Kawontenan basa wonten ing pulo Buton punika awrat sanget lan kirang dipunmangertosi kanthi premati
Antawisipun logat-logat Cia-Cia kalebet Kaesabu, Sampolawa (Mambulu-Laporo), Wabula lan Masiri
Logat Masiri punika ingkang kathah piyambak kawruh tembungipun tinimbang kaliyan logat baku
Rumiyin, basa Cia-Cia punika ngginakaken jinising abjad Arab ingkang asmanipun "Gundul" ingkang boten ngginakaken tandha kanggé swara vokal
Ing taun 2009, basa Cia-Cia punika narik kawigatosanipun donya amargi kutha Bau-Bau punika badhe ngginakaken seratan Hangeul saking Koréa punika dipunginakaken kanggé nyerat basa Cia-Cia lan paring piwulang supads paring piwulang dhumateng para lare babagan sistem seratan enggal punika kanthi ngginakaken panduan buku teks ingkang dipundamel déning Persatuan Hunminjeongeum
Institut kasebat sampun mapinten-pinten tau nyebaraken panganggenipun abjad Koréa dhateng kaum-kaum minoritas ingkang boten wonten sistem seratan piyambak ing rata Asia.
Yejong saking Goryeo Yejong saking Goryeo (1079–1122) (jumeneng 1105–1122) punika raja ingkang kaping 16 Goryeo
Yejong saking Goryeo punika putra pembarep Kaisar Sukjong kanthi Ratu Myeongui
Piyambakipun punika jumeneng sasampunipun Ramanipun séda
Ing antawisipun dekretipun ingkang sapisan nalika taun 1106, punika kalebet satunggaling dhawuh kanggé mecah krajan dhateng divisi administratif énggal
Piyambakipun punika satunggaling promotor saé wonten ing Taoisme, milih piwulangan kasebat tinimbang piwulangan Buddha ingkang dipunanut déning para pangarsanipun ing astana
Nalika ing mangsa pamaréntahipun, upacara-upacara astana dipuntepangkan déning Dinasti Song, Tiongkok, kathah pendhèrèk lan institusi Taoisme dipunmadegaken wiwit ngrembaka
Sinaosa ing wiwitan abad ingkang kaping 12 punika kalebet jaman ingkang radi stabil tumrap Koréa, Yejong punika kedah ngadhepi trajangan saking Jurchen wonten ing sisih lor krajan
Piyambakipun punika boten nyaguhi kekajengan diplomatik Dinasti Jin, ingkang dados sainganipun ing Tiongkong ingkang dipunmadegaken nalika taun 1115 déning Jurchen
Sewalikipun piyambakipun punika ngirim rombongan kanthi cacah ingkang kathah kanggé nangkis serangan Jis wonten ing wewengkon sisih lor krajanipun
Piyambipun punika ugi kondhang awit sponsoripun wonten seni
Ing taun 1114, Yejong punika ngirim panyuwunan dhumateng Dinasti Song Kaisar Huizong supados ngirim instrumen Cina dhateng astananipun wonten ing kutha krajan Goryeo Gaeseong, supados piyambakipun punika saged ngatur upacara wonten ing Astana Goryeo
Huizong, katingalipun salah paham kaliyan panyuwunan kasebat, ngirim setunggal set piranti musik ingkang dipun-ginakaken kanggé musik upacara prayaan wonten ing krajan (Huizonf ing taun 1110, kanthi alesan pulitik maringi jaminan status "raja sejati" lan Goryeo bibar punika ngatur piyambak kanthi béda ingkang ageng saking Tiongkok